**2020 M. UTENOS TURIZMO INFORMACIJOS CENTRO RENKAMOS LANKYTOJŲ STATISTIKOS ATASKAITA**

VšĮ Utenos turizmo informacijos centro (toliau – Utenos TIC) viena iš veiklų yra rinkti lankytojų statistiką, ją apibendrinti ir išanalizuoti.

**TIKSLAS:** išanalizuoti Utenos TIC 2020 m. lankytojų bei prisijungimų prie internetinės svetainės statistikos duomenis ir palyginti juos su 2018 m. ir 2019 m. duomenims bei atlikti 2020 m. populiariausių turizmo traukos objektų lankytojų statistikos analizę.

**UŽDAVINIAI:**

* Išanalizuoti, kaip 2020 m. keitėsi Utenos TIC bendras bei lietuvių ir užsieniečių lankytojų skaičius skirtingais mėnesiais lyginant su 2018 m. ir 2019 m. duomenimis;
* Išanalizuoti, kokių šalių užsienio lankytojai 2020 m. lankėsi Utenos TIC;
* Išanalizuoti, kaip 2020 m. keitėsi bendras bei prisijungimo seansų skaičius mėnesiais prie Utenos TIC internetinės svetainės lyginant su 2018 m. ir 2019 m. duomenimis,
* Išanalizuoti, kokių šalių gyventojai 2020 m. jungėsi prie Utenos TIC svetainės bei kokie buvo prisijungimo tikslai;
* Išanalizuoti, kokios lankytinos vietos 2020 m. sulaukė daugiausia turistų, kaip jie pasiskirstė mėnesiais bei pagal atvykimo šalis.

**PASTABA:** 2020 m. Utenos TIC skyriuose (Stoties g. ir „Taurapilio“) bendrai apsilankė 6557 lankytojai. Iš jų „Taurapilio“ skyriuje apsilankė 545 lankytojai. Šis skyrius 2020 m. dirbo 2,5 mėnesio, t.y. kovo 16 d. įvedus karantino rėžimą Lietuvoje „Taurapilio“ skyrius buvo uždarytas ir iki metų pabaigos lankytojų neaptarnavo. Dėl šios priežasties duomenų lyginimui ataskaitoje bus naudojami tik Stoties g. skyriaus lankytojų statistikos duomenys 2018-2020 m. laikotarpiu.

**UTENOS TIC LANKYTOJAI**

2020 m. Utenos TIC Stoties g. skyriuje apsilankė 6012 lankytojų (žr. 1 pav.). Lyginant su 2018 m. (Stoties g. skyriaus) lankytojų sumažėjo 21%, lyginant su 2019 m. (Stoties g. skyriaus) lankytojų sumažėjo 15%.

.

**1 pav.** Stoties g. skyriaus lankytojai 2018-2020 m

**2 pav.** 2018-2020 m. Stoties g. skyriaus lietuviai lankytojai

2020 m. Stoties g. skyriuje apsilankė 5878 lietuviai lankytojai. Tai 10% mažiau nei 2019 m. ir 16% mažiau nei 2018 m. Lankytojų skaičiaus sumažėjimą nulėmė nuo 2020 m. kovo 16 d. iki birželio 16 d. ir nuo lapkričio 7 d. iki metų pabaigos galiojęs karantino režimas kada buvo ribojami lankytojų srautai arba lankytojai buvo aptarnaujami nuotoliniu būdu (visą balandį ir visą gruodžio mėnesį lankytojų skaičius buvo lygus 0, nes šiais mėnesiais pilnai buvo dirbama nuotoliniu būdu).

Svarbu pastebėti tai, kad 2020 m. liepos ir rugpjūčio mėnesiais lietuvių lankytojų Stoties g. skyriuje sulaukėme daugiau nei tais pačiais mėnesiais 2018 m. ir 2019 m., t.y. 2020 m. liepą lietuvių lankytojų sulaukėme 25% daugiau nei 2018 m. ir 2019 m. liepos mėnesiais, o 2020 m. rugpjūtį apsilankė 11% daugiau nei 2018 m. rugpjūčio mėnesį bei 17% daugiau nei 2019 m. rugpjūtį. Galime daryti išvadą, kad 2020 m. lietuviai intensyviau keliavo šalies viduje neaplenkdami ir Utenos rajono (žr. 2 pav.). Šį teiginį patvirtina ir užsieniečių lankytojų skaičiaus ryškus sumažėjimas, t.y. 2020 m. užsieniečių lankytojų sumažėjo 76% lyginant su 2019 m. ir 77% lyginant su 2018 m. 2020 m. Stoties g. skyriuje apsilankė 134 lankytojai užsieniečiai, 84% jų apsilankė liepos, rugpjūčio ir rugsėjo mėnesiais kartu sudėjus (žr. 3 pav.).

**3 pav.** 2018-2020 m. Stoties g. skyriaus užsienio šalių lankytojai

**4 pav.** 2020 m. Stoties g. skyriaus užsienio šalių lankytojų pasiskirstymas pagal šalis

Užsieniečiai sudarė 2% bendro Stoties g. skyriaus lankytojų skaičiaus 2020 m. Visi užsienio šalių lankytojai buvo iš Europos šalių, lankytojų iš kitų žemynų sulaukta nebuvo. Didžiausią dalį iš užsienio lankytojų sudarė Baltijos ir kaimyninių šalių gyventojai (latviai – 62 lankytojai, estai – 17 lankytojų, lenkai – 12 lankytojų) – 68% viso 2020 m. užsienio lankytojų skaičiaus. 2020 m. Stoties g. skyriuje apsilankė 16 vokiečių, 10 danų, 5 norvegai, po 4 italus bei Didžiosios Britanijos gyventojus, bei po 2 prancūzus ir suomius (žr. 4 pav.).

**PRISIJUNGIMO SEANSAI PRIE UTENOS TIC**

**SVETAINĖS** [**WWW.UTENAINFO.LT**](http://WWW.UTENAINFO.LT)

Naudojant „Google Analitics“ sistemą yra stebimi prisijungimų prie Utenos TIC svetainės [www.utenainfo.lt](http://www.utenainfo.lt) skaičiaus rodikliai. Prisijungimų seansų skaičius prie svetainės 2020 m. – 80494. Lyginant su 2019 m. prisijungimų prie svetainės skaičiumi sumažėjo 17% ir lyginant su 2018 m. duomenimis sumažėjo 14 % (žr. 5 pav.).

**5 pav.** Prisijungimų prie Utenos TIC internetinės svetainės skaičius 2018–2020 m.

Vidutinė prisijungimo seanso trukmė 2018 m. buvo 2,13 min., 2019 m. – 2,04 min., 2020 m. – 1,34 min. Galbūt sutrupėjusi prisijungimo seanso trukmė gali reikšti tai, kad spartėja interneto ryšys, asmenys naudojasi greičiau veikiančiomis priemonėmis (kompiuteriais, plančetėmis, mobiliaisiais telefonais) ar dabartinėje Utenos TIC svetainėje informacija yra sudėliota aiškiau ir mažiau laiko užtrunka ją surasti.

**6 pav.** 2018-2020 m. prisijungimų skaičiaus prie svetainės www.utenainfo.lt pasiskirstymas mėnesiais

Analizuojant 6 pav. duomenis galima teigti, kad prisijungimo skaičių prie svetainės įtakojo karantino režimas, t.y. 2020 m. sausį ir vasarį prisijungusiųjų skaičius buvo didesnis nei šiais mėnesiais 2018 m. ir 2019 m., o nuo 2020 m. kovo mėnesio prisijungusiųjų skaičius mažėjo daugiau nei dvigubai lyginant su 2020 m. sausio ir vasario mėnesiais. Balandį, lapkritį ir gruodį prisijungusiųjų skaičius neviršijo 3000, kai tuo tarpu 2018 m. bei 2019 m. prisijungimų skaičius šiais mėnesiais buvo didesnis nei po 6000. Lygiai taip pat kaip Utenos TIC lankytojų skaičius 2020 m., prisijungimų skaičius didžiausias buvo liepos ir rugpjūčio mėnesiais ir viršijo prisijungimų skaičius šiais mėnesiais lyginant su 2018 m. bei 2019 m.

2020 m. prie Utenos TIC svetainės prisijungė 86 valstybių gyventojai. Didžiausią dalį sudarė lietuviai, kurie prie svetainės prisijungė 75285 kartus, užsieniečiai prie svetainės prisijungė 5209 kartus (žr. 7 pav.).

**7 pav.** 2020 m. prisijungusių prie Utenos TIC svetainės pasiskirstymas (Lietuva ir užsienio šalys)

Daugiausia iš užsieniečių prisijungusių prie Utenos TIC svetainės 2020 m. buvo Europos žemyno šalių gyventojai – viso 3064 prisijungimų, Šiaurės Amerikos žemyno šalių gyventojai prisijungė 1615 kartų, Azijos žemyno gyventojai 413 kartų. Kitų žemynų gyventojų prisijungimai neviršijo 50 prisijungimų skaičiaus: Afrika – 33 kartai, Pietų Amerika – 15 kartų, Australija – 10 kartų (žr. 8 pav.).

**8 pav.** 2020 m. prisijungusių prie Utenos TIC svetainės pasiskirstymas pagal žemynus

Dažniausiai prisijungusių prie Utenos TIC svetainės šalių gyventojų skaičius pateikiamas 1 lentelėje (lentelėje surašytos visos šalys, kurių gyventojų prisijungimų prie svetainės skaičius viršijo 50 kartų per 2020 m.).

**1 lentelė.** 2020 m dažniausiai prie svetainės Utenos TIC prisijungiantys užsienio šalių gyventojai

|  |  |  |  |
| --- | --- | --- | --- |
| **Šalis** | **Seansų skaičius** | **Šalis** | **Seansų skaičius** |
| **1.** JAV  | 1601 | **9.** Airija  | 85 |
| **2.** Latvija | 972 | **10.** Danija | 82 |
| **3.** Didžioji Britanija | 592 | **11.** Ukraina | 79 |
| **4.** Norvegija | 196 | **12.** Kroatija | 64 |
| **5.** Vokietija  | 196 | **13.** Lenkija | 62 |
| **6.** Rusija | 133 | **14.** Estija | 59 |
| **7.** Švedija | 110 | **15.** Pietų Korėja | 56 |
| **8.** Prancūzija | 100 | **16.** Japonija | 51 |

Utenos TIC internetinėje svetainėje yra pateikiama įvairi informacija, kuri yra aktuali turistams, t.y. informacija su aprašymais yra patalpinta į šiuos pagrindinius skyrius: „Lankytinos vietos“, „Ką veikti?“ (informacija apie pramogas, edukacines programas, renginius, turistiniai maršrutai), „Nakvynė“, „Maitinimas“, „Ekskursijos“, „Utenos TIC“ (kontaktai, veikla, naujienos). Natūralu, kad jungdamiesi prie svetainės, asmenys ieško skirtingos, kiekvienam aktualios informacijos.

**2 lentelė.** Populiariausi svetainės [www.utenainfo.lt](http://www.utenainfo.lt) vidiniai puslapiai 2020 m.

|  |  |  |  |  |  |
| --- | --- | --- | --- | --- | --- |
| **Vidinio puslapio pavadinimas** | **Seansų skaičius** | **Procentai** | **Vidinio puslapio pavadinimas** | **Seansų skaičius** | **Procentai**  |
| **1.** Ekskursijų sąrašas | 13810 | **17 %**  | **3.** Pradinis puslapis lietuvių kalba | 8443 | **10 %** |
| **2.** Renginiai | 11685 | **15 %** | **4.** Utenos miesto fontanas ir Dauniškio parkas | 3380 | **4 %** |
| **Vidinio puslapio pavadinimas** | **Seansų skaičius** | **Procentai** | **Vidinio puslapio pavadinimas** | **Seansų skaičius** | **Procentai**  |
| **5.** Raganų muziejus | 1600 | **2 %** | **9.** Ką veikti / pramogos  | 780 | **1 %** |
| **6.** Renginiai / šventės, minėjimai | 1386 | **2 %** | **10.** Poilsinė kelionė į Ventspilį 2020 m. liepos 10-12 d. | 648 | **0,8 %** |
| **7.** Ekskursija į Biržus 2020 m. liepos 19 d. | 167 | **2 %** | **11.** Kontaktai | 622 | **0,8 %** |
| **8.** Renginiai / koncertai | 806 | **1 %** | **12.** Renginiai / spektakliai | 583 | **0,7 %** |

Lentelėje Nr. 2 pateikiama informacija apie labiausiai lankomus vidinius svetainės [www.utenainfo.lt](http://www.utenainfo.lt) puslapius, t.y. puslapius, kurių prisijungimo seansai viršija 500 kartų per 2020 m.

**LANKYTINŲ OBJEKTŲ UTENOS MIESTE IR RAJONE LANKYTOJŲ STATISTIKA**

# Iš lankytinų objektų (muziejų, amatų centrų ir pan.) 2020 m. daugiausia lankytojų sulaukė „Triušiukų slėnis“ (Antalamėstės k., Saldutiškio sen.). – 5871 lankytojas (žr. 9 pav.).

**9 pav.** 2020 m. lankytojų skaičius lankytinuose Utenos krašto objektuose

# Daugiau nei 3000 lankytojų 2020 m. apsilankė Utenos kraštotyros muziejuje (Utenio a. 3, Utena) ir šio muziejaus padalinyje Leliūnų miestelyje –Vytauto Valiušio keramikos muziejuje. Giedriaus Mazūro netradicinių skulptūrų parke ir keramikos studijoje apsilankė 2183 lankytojai. Likusių objektų lankytojų skaičius neviršijo vieno tūstančio. Utenos aludarystės pažinimo centras (Pramonės g. 12, Utena) dėl remonto bei ekstremalios situacijos ir karantino režimo Lietuvos teritorijoje 2020 m. lankytojų neaptarnavo.

**10 pav.** 2020 m. lankytojų skaičius lankytinuose Utenos krašto objektuose mėnesiais

10 pav. galima pastebėti, kad objektuose lankytojų srautus tiesiogiai įtakojo karantino režimas, t.y. lankytojų skaičius kovo mėnesį lyginant su vasario mėnesiu sumažėjo 5 kartus, o mažiausia lankytojų buvo sulaukta balandžio bei lapkričio mėnesiais (neviršijo 300), nuo gegužės mėnesio lankytojų skaičius pradėjo augti ir liepos bei rugpjūčio mėnesiais buvo didžiausias, t.y. viršijo 3000 lankytojų per mėnesį. Gruodžio mėnesį lankytojai objektuose nesilankė.

Bendras skaičius lankytojų šiuose objektuose buvo 19209. 97% šių lankytojų sudarė lietuviai (18661 lankytojai), 3% užsienio šalių lankytojai (548 lankytojai).

**11 pav.** 2020 m. užsieniečių skaičius pagal šalis Utenos krašto lankytinuose objektuose

Didžiausią dalį iš užsieniečių lankytinuose objektuose sudarė Baltijos ir kaimyninių šalių gyventojai (latviai, estai, lenkai, baltarusiai, rusai) 86% (arba 465) bendro užsienio lankytojų skaičiaus objektuose. Vokiečiai sudarė 5%, Didžiosios Britanijos gyventojai 4%, norvegai 2%, danai 1% bendro užsienio lankytojų skaičiaus. Kitų šalių (Italija, Arija, Portugalija, Švedija, Ukraina, Graikija) gyventojai neviršijo po 1% bendro užsienio lankytojų skaičiaus (žr. 11 pav.).

**IŠVADOS:**

* 2020 m. bendras Stoties g. skyriaus lankytojų skaičius mažėjo 21%, lyginant su 2019 m., lyginant su 2018 m. sumažėjo 15%., tačiau liepos ir rugpjūčio mėnesiais lietuviai intensyviai keliavo šalies viduje ir Stoties g. lietuvių lankytojų skaičius šiais mėnesiais buvo didesnis nei 2018 m. ir 2019 m. liepą ir rugpjūtį (2020 m. liepą lietuvių lankytojų sulaukėme 25% daugiau nei 2018 m. ir 2019 m. liepos mėnesiais, o 2020 m. rugpjūtį apsilankė 11% daugiau nei 2018 m. rugpjūčio mėnesį bei 17% daugiau nei 2019 m. rugpjūtį).
* 2020 m. užsieniečių lankytojų sumažėjo 76% lyginant su 2019 m. ir 77% lyginant su 2018 m. 2020 m. užsieniečiai sudarė 2% viso Stoties g. skyriaus lankytojų skaičiaus. Visi užsienio šalių lankytojai buvo iš Europos šalių. Didžiausią dalį iš užsienio lankytojų sudarė Baltijos ir kaimyninių šalių gyventojai (latviai, estai, lenkai) – 68% bendro užsienio lankytojų skaičiaus 2020 m.
* Prisijungimų seansų skaičius prie svetainės 2020 m. sumažėjo 17% lyginant su 2019 m. prisijungimų prie svetainės skaičiumi ir sumažėjo 14% lyginant su 2018 m. duomenimis. Daugiausia lankytojų prie svetainės 2020 m. prisijungė liepos mėnesį ir tai buvo 633 prisijungimais daugiau nei 2019 m. ir 4050 daugiau nei 2018 m. šį vasaros mėnesį. 2020 m. prie Utenos TIC svetainės prisijungė 86 valstybių gyventojai. Didžiausią dalį sudarė lietuviai – 94%. Populiariausi svetainės puslapiai buvo: „Ekskursijų sąrašas“, „Renginiai“ bei pradinis puslapis lietuvių kalba.
* Populiariausi lankytini objektai Utenos krašte 2020 m. buvo Triušiukų slėnis (5871 lankytojas), Utenos kraštotyros muziejus (3840 lankytojų), Vytauto Valiušio keramikos muziejus (3316 lankytojų). Liepos bei rugpjūčio mėnesiais lankytojų skaičius objektuose buvo didžiausias, t.y. viršijo 3000 per mėnesį. Lietuviai lankytojai sudarė 97% bendro lankytojų skaičiaus. Populiariausia užsienio šalis – Latvija (311 lankytojų arba 57% bendro užsienio lankytojų skaičiaus).